125. löggjafarþing 1999–2000.	Nr. 18/125.

Þskj. 1317 — 636. mál.

Þingsályktun

um varðveislu báta og skipa.

Alþingi ályktar að fela ríkisstjórninni að undirbúa tillögur um hvernig skuli staðið að varðveislu gamalla skipa og báta sem eru mikilsverðar minjar um atvinnu- og byggðasögu. Í því sambandi verði mótaðar reglur um fjármögnun, sem m.a. Þróunarsjóður sjávarútvegsins taki þátt í, og varðveislugildi báta og skipa skilgreint.

Samþykkt á Alþingi 9. maí 2000.